Béarn
Store norske leksikon,Historie,Verdens historie og samtidshistorie,Europa,Frankrikes historie
Béarn var tidligere en provins i Frankrike, ved foten av Vest-Pyreneene. Den utgjør nå den østlige delen av departementet Pyrénées-Atlantiques.
Landet ble erobret av baskerne på 500-tallet. Béarn hadde sin egen vicomte fra 819, og kom i 1290 under grevene av Foix, og med Henrik 4, som var født her, i 1589 under Frankrike. Béarn hadde en slags forfatning med stenderforsamlinger fra 1100-tallet og frem til 1789.Siden 2016 er Béarn en del av Nouvelle-Aquitaine regionen. Helt opp til begynnelsen av 1900-tallet var fjellbøndene nærmest halvnomadiske; flokkene av sauer og geiter ble drevet fra sommerbeite i fjellet til vinterbeite i lavlandet. Landskapet har gitt navn til sausen béarnaise. Les mer i Store norske leksikon Frankrike béarnaise